Osnovna škola Nedelišće                  Školski kurikulum                   Školska godina 2026./27.   
	Naziv aktivnosti:
	PREDMETNI KURIKULUM – ENGLESKI JEZIK

	Voditelj aktivnosti:
	Dubravka Vukšić, Jasna Pevec

	Predmet:
	Engleski jezik

	Razred:
	3. raz.

	Ciljevi i aktivnosti:
	Jedna od temeljnih zadaća je usvajanje vokabulara koji je vezan uz nastavni plan i program za 3. razred osnovne škole.
Učenici će steći pozitivan stav prema aktivnom slušanju na stranome jeziku, čitanju, govorenju i pisanju; uočiti najosnovnije posebnosti izgovora i intonacije stranog jezika, pravilno artikulirati glasove, izgovarati i naglašavati riječi i fraze te poštivati ritam i intonaciju vrlo jednostavnih izričaja, uočiti najosnovnije razlike između pisanja i izgovora, globalno i selektivno razumjeti vrlo jednostavne iskaze i tekstove vezane uz svakodnevni život i neposredno okruženje ako su izneseni vrlo polako i jasno te razumjeti najosnovnije namjere sugovornika, usvojiti vrlo jednostavne činjenice o zemljama jezika koji se uči te ih usporediti
s vlastitim životom i okružjem, usvojiti najosnovnije obrasce uljudnoga ophođenja na stranomu jeziku, na vrlo jednostavnim konkretnim primjerima uočiti važnost poštivanja vlastite i drugih kultura, razumjeti i tumačiti različite kratke i vrlo jednostavne tekstove vezane uz svakodnevni život i neposredno okružje, steći temelje pozitivnoga stava prema čitanju na stranomu jeziku i pokušati prevladati strah od nerazumijevanja, osvijestiti potrebu tolerantnog i empatičnog ophođenja u kontaktima s osobama iz drugih kultura.

	Sadržaj aktivnosti:
	čitanje, slušanje, razgovor, opisivanje, pjevanje, igranje, crtanje i bojanje, izrada postera i plakata, izrada mentalnih mapa, prezentacija

	Način realizacije:
	individualni rad, rad u paru ili grupi, frontalni rad, plakat 


